Kurt-Asle Arvesen

Kurt-Asle Arvesen (født 9. februar 1975) er en norsk cykelrytter som var aktiv fra 1997-2011.

Karriere 

Efter at han som amatør blev norsk mester og vandt guld ved U-23 Verdensmesterskaberne i 1997, blev han i 1998 professionel på det lille italienske hold Asics. I 1999 skiftede han til det ligeledes italienske hold Riso Scotti, året efter var han på Amica Chips holdet. I løbet af sine tre år i Italien levede han ikke op til det potentiale, han havde vist i 1997, og i 2001 skiftede han til det lille danske cykelhold Team Fakta. Hos Team Fakta havde Arvesen sine, resultatmæssigt, foreløbigt bedste år. Højdepunktet i sin tid hos Team Fakta kom i 2003, da han vandt tiende etape af Giro d'Italia.

I 2004 lukkede Team Fakta og Arvesen skiftede på opfordring af løbsdirektør Kim Andersen til et af verdens førende hold, det danske Team CSC. 2004 blev et udmærket år for Arvesen. Han deltog for første gang i Tour de France, hvor han hjalp sin holdkaptajn Ivan Basso til en samlet tredjeplads. Det lykkedes også for ham at vinde Post Danmark Rundt samme år.
I 2005 deltog han igen i Tour de France. Han hjalp dette år Ivan Basso til en samlet andenplads, desuden opnåede han en andenplads på syttende etape.
I 2006 var Arvesen, til sin egen store skuffelse, ikke blandt Team CSCs udtagne til Touren. Han opnåede i efteråret et af sine største resultater nogensinde, da han blev nummer to i det tidligere World Cup løb Paris-Tours.
I 2008 vandt Arvesen 11. etape af Tour de France efter at have siddet i udbrud det meste af etapen. På målstregen henviste han med få millimeter schweitziske Martin Elmiger til 2. pladsen og den senere vinder af VM på landevej, italienske Alessandro Ballan på 3. pladsen.
Denne etapesejr har sendt Arvesen ind i den eksklusive klub af ryttere, som har vundet etaper i Giro d'Italia, Tour de France og Vuelta Espana.
I 2009 udgik Arvesen efter 10. etape af Tour de France med et brækket kraveben. Arvesen gennemførte etapen efter at have kørt 110 km med brækket kraveben.

Efter 2011 sæsonen har Kurt Asle Arvesen valgt at indstille karrieren. Han var efterfølgende træner for Team Sky frem til 2017, hvor han vendte tilbage til Norge for at blive sportslig leder for kontinentalholdet .

Meritter 

1997
  U23-verdensmester på landevej
  Norgesmester på landevej
1998
  Norgesmester på landevej
2001
  Norgesmester i enkeltstart
2002
  Norgesmester på landevej
 3. etape i Post Danmark Rundt
2003
 10. etape i Giro d'Italia
2004
 Samlet Post Danmark Rundt
 9. plads i linjeløbet under Sommer-OL 2004
 CSC Classic
2005
 2. plads på 17. etape af Tour de France
 2. plads i Post Danmark Rundt
 2. plads på 5. etape af Tour of Britain
2006
  Norgesmester i enkeltstart
 Samlet Ster Elektrotoer
 2. plads i Paris-Tours
 13. plads VM i landevejscykling i Salzburg
2007
  Norgesmester i holdtidskørsel 2007 (Nesset CK)
 8. etape af Giro d'Italia
 3. etape og samlet i Post Danmark Rundt
 Grand Prix Herning
 3. plads i Ster Elektrotoer
2008
  Norgesmester på landevej
 E3 Prijs Vlaanderen (Harelbeke)
 11. etape af Tour de France
 32. plads i linjeløbet under Sommer-OL
2009
  Norgesmester på landevej
 12. plads ved VM i landevejscykling

Referencer

Eksterne henvisninger 

Mandlige cykelryttere fra Norge
Cykelryttere ved sommer-OL 2000
Cykelryttere ved sommer-OL 2004
Cykelryttere ved sommer-OL 2008
Deltagere for Norge ved sommer-OL 2000
Deltagere for Norge ved sommer-OL 2004
Deltagere for Norge ved sommer-OL 2008
Danmark Rundt-vindere